Den Vest-Sjællandske Avis, 1833-02-02
Generalstaternes Historie i de 16 Aar, hvori Belgien og Holland vare forenede med hinanden, afgive tilstrækkelige Beviser paa disse contrasterende Jnteresser og begge Nationers indbyrdes. Animositet, og tillige paa hvormegen Umage Hollands ædle og vise Konge giorde sig for at udsone dem med hinanden. Juliirevolutionen gav den indeklemte Forbittrelse Luft og drog den Belgiske efter sig Det er mueligt, at dersom den Hollandske Regiering havde fra Begyndelsen af gaaet tilværk med større Kraft, saa kunde det have lykkedes itide at qvæle Opstanden; men Kongen, som var sig sit retskafne og upartiske Forhold bevidst, haabede at det skulde lykkes ham ved Fornuftgrunde og Sagtmodighed at beroelige Gemytterne og at bringe Folket tilbage til Lydighed; men jo meere der blev givet efter for Opstanden, desto mere udbredte den sig, Nationalbadet yttrede sig paa en stedse vildere og lidenskabeligere Maade. Holland synes ikke heller at have havt sin Krigsmagt tilbørlig organiseret for i en Hast og med Kraft at qvæle Oprøret. En politisk Maneuvre, hvoraf Prinsen af Oranien betiente sig for at faae Tumulten standset, mislykkedes, og saaledes tog een af de nyere Europas mærkværdigste politiske Begivenheder sin Begyndelse, som aabnede een af de vanskeligste og meest indviklede Baner for den diplomatiske Konst, Det var at forudsee at den nye Franske Regiering vilde antage sig de Belgiske Jnsurgenter, saasnart Omstændighederne kunde tillade det; thi ikke at tale om det var nødvendigt for den i hiin uroelige Tidspunkt at beskiæftige Folket med en politisk Gienstand, som kunde tildrage sig dens Jnteresse, saa var ogsaa Belgiens Adskillelse fra Holland i en dobbelt Henseende af stor Vigtighed for Frankerige; baade fordi det kunde i Belgien erholde en ikke ubetydelig Allieret, og tillige fordi Belgiens Forening med Holland var krænkende for den nationale Ære, da dens Bestemmelse var, især ved de belgiske Fæstninger, at opstille et Værn mod Frankerigs politiske Jndflydelse. Alle de politiske Forhold forenede sig nu mod det ulykkelige Land og dets retskafne Konge; til et nyt Beviis paa den Sætning, som Historien saa ofte har stadfæstet, at Dyden ikke altid erholder sin Belønning i denne Verden, hvor Begivenhedernes Gang ledes efter høiere Hensigter, og hvorved de Enkelte Personers og Staters Tarv ikke kunne i den nærværende Tingenes Orden komme i Betragtning. - Det tegnede vistnok til at Rusland og Preussen, som ved saa nøie Familiebaand ere knyttede til det Oraniske Huus, og som havde selv bevirket Belgiens Forening med Holland, vilde med væbnet Haand have modsat sig Opløsningen af denne Forbindelse; men nu udbrød uventet den Polske Revolution, som giorde denne Jntervention for Øieblikket til en Umuelighed. Denne Revolution antog en farlig Charakteer, og var en Tid temmelig heldig, hvorved den belgiske Jnsurrektion fik større Fasthed. Storbrittannien havde vel ogsaa medvirket til Forbindelsen af Holland og Belgien; men det har formodentligen siden erfaret, at den var ikke saa ganske fordeelagtig for dens Handelsinteresse, og at Belgien, som en særskilt Stat vilde langt mere tiene til at befordre den hertil kom nu, at Julirevolutionen ogsaa satte Reformpartiet i Bevægelse i England, at denne Bevægelse drog Jndsættelsen af et Whigministerium efter sig; at dette erkiendte en Forbindelse imellem England og Frankerige for at være af stor politisk Nødvendighed; at det Engelske Cabinet maatte indsee Fordeelagtigheden af at forskaffe Prins Leopold Thronen for at undgaae den aarlige Appanage til denne Fyrste og for at forebygge Hertugen af Remours Udvælgelse til Konge i Belgien. Englands og Frankerigs Alliance erholdt en stedse større spolitisk Vigtighed; den Polske Revolution udkrævede betydelige Concessioner af de østlige Mogter med Hensyn til de belgiske Anliggender, for at forhindre de vestlige Magters Jntervention i de Polske. For alle disse Combinationer er Hollands retskafne Konge hidindtil blevet et Offer, hvorved han blot nyder den Bevidsthed, at han har forfægtet sit Folks Jnteresse til det Yderste. At Udsigterne skulle vende sig til dette Lands Fordeel, maae den totale Forvirring, som er opkommen i de Orientalske Forhold, næsten betage alt Haab om. Saaledes synes Jordlivets haarde Prøvelser, ikke at ville forlade den ædle Fyrste i hans Livs Aften, hvilke i hans hele Levetid have saa ofte forfulgt ham; men under den jordiske Kamp modnes den Dydiges Aand til Fuldkommenhed og hiin Verdens høiere Sallighed.